|  |
| --- |
| APSTIPRINĀTS Iepirkumu komisijas 20.05.2021. sēdē protokols Nr.1 |

# NOLIKUMS

**Atklātam konkursam**

“Daudzdzīvokļu mājas Lielupes ielā 1 k-10, Rīgā atjaunošanas projekta izstrāde”

**identifikācijas Nr. RD DMV 2021/28**

1. **Vispārīgā informācija**

1.1. Rīgas pilsētas pašvaldība

Reģistrācijas Nr.: 90011524360

Juridiskā adrese: Rātslaukums 1, Rīga

RD iestāde: Mājokļu un vides departaments

RD iestādes adrese: Brīvības ielā 49/53, Rīgā, LV-1010

## Tālruņa Nr.67012453 (turpmāk - Pasūtītājs)

1.2. Kontaktpersonas:

1.2.1. Mājokļu un vides departamenta Finanšu un saimnieciskās pārvaldes Finanšu plānošanas un iepirkumu nodaļas Iepirkumu sektora vadītāja Karlīna Skalberga (tālrunis: 67012536, mobilais tālrunis: 25672491, e-pasta adrese: karlina.skalberga@riga.lv);

1.2.2. Mājokļu un vides departamenta Apsaimniekošanas pārvaldes Pārvaldības uzraudzīšanas nodaļas nodaļas būvinženieris Oļegs Čubarovs (tālrunis: 67105261; mobilais tālrunis: 27837661, e-pasta adrese: oļegs.čubarovs@riga.lv).

1.3. Atklāta konkursa dokumentācijas pieejamība:

1.3.1.Iepirkuma dokumentācija ir brīvi un tieši pieejama elektroniskā veidā Pasūtītāja profilā Valsts reģionālās attīstības aģentūras Elektronisko iepirkumu sistēmas (turpmāk - EIS) e-konkursu apakšsistēmā [[1]](#footnote-1)<https://www.eis.gov.lv/EKEIS/Supplier/Organizer/868>[[[2]](#footnote-2)](https://www.eis.gov.lv/EKEIS/Supplier/Organizer/868).

1.3.2.Pretendents uzņemas atbildību sekot līdzi Komisijas sniegtajai papildu informācijai, kas tiek publicēta Pasūtītāja pircēja profilā.

1.4. Atklāta konkursa identifikācijas Nr.: RD DMV 2021/28.

1.5. Iepirkumu procedūras izvēle un CPV kods:

Iepirkums tiek organizēts saskaņā ar Publisko iepirkumu likuma 8.panta pirmās daļas 1.punktu.

CPV kods: galvenais – galvenais – [71240000-2](https://info.iub.gov.lv/cpv/parent/8086/clasif/main/) (Arhitektūras, inženiertehniskie un plānošanas pakalpojumi).

1.6. Nolikumā minētajai numerācijai un atsaucēm uz punktiem ir informatīvs raksturs, jebkura neprecizitāte vai nepareiza atsauce jāskata kopsakarībā ar nolikuma tekstu un prasībām.

1. **Informācija par iepirkuma priekšmetu**

**2.1.** Iepirkuma priekšmets:

Daudzdzīvokļu mājas Lielupes ielā 1 k-10, Rīgā, atjaunošanas projekta izstrāde.

**2.2.** Pretendentiem izsniedzamā iepirkuma dokumentācija:

Nolikums – 8 lapas;

Pielikumā:

1. pielikums Nr.1 – Tehniskā specifikācija - 5 lapas;
2. pielikums Nr.2. – Pieteikuma / finanšu piedāvājuma forma - 2 lapas;
3. pielikums Nr.3 – Apakšuzņēmēja apliecinājums – 1 lapa;
4. pielikums Nr.4 - Piedāvājuma nodrošinājums – 1 lapa;
5. pielikums Nr.5 – Speciālistu saraksta veidlapa – 1 lapa;
6. pielikums Nr.6 - Curriculum vitae (CV) un pieejamības apliecinājums speciālistam – 1 lapa.
7. pielikums Nr.7 – Līguma izpildes nodrošinājuma bankas beznosacījuma garantija – 1 lapa;
8. pielikums Nr.8 – Līguma projekts – 12 lapas.

**2.3.** Iepirkuma paredzamais apjoms:

Saskaņā ar tehnisko specifikāciju (Pielikums Nr.1).

**2.4.** Paredzamais līguma izpildes laiks:

* + 1. Paredzamais līguma izpildes laiks par būvprojekta izstrādi un saskaņošanu Rīgas pilsētas būvvaldē (*vai saistību un tiesību pārņēmējs*) ir 5 (pieci) mēneši no līguma spēkā stāšanās brīža.
		2. Paredzamais līguma izpildes laiks par autoruzraudzību ir no būvdarbu uzsākšanas brīža līdz būvdarbu pabeigšanai un nodošanai ekspluatācijā.

**2.5.** Līguma projekts:

Atklātā konkursa līguma projekts ir pievienots nolikumam kā Pielikums Nr.8. Pirms līguma noslēgšanas tajā ir iespējams veikt tikai nebūtiskus grozījumus.

1. **Informācija par piedāvājumu**

**3.1.** Piedāvājumu iesniegšanas termiņš:

Līdz 2021.gada 15.jūnijam pulksten 1300

**3.2.** Piedāvājumu iesniegšanas vieta:

EIS e-konkursu apakšsistēmā.

**3.3.** Piedāvājuma noformējuma prasības:

3.3.1. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:

3.3.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

3.3.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

3.3.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

3.3.2.Dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu un laika zīmogu. **Piedāvājumu (un tā daļas, ja tās tiek parakstītas atsevišķi) paraksta persona, kurai ir tiesības parakstīt dokumentus pretendenta vārdā un paraksta tiesības nostiprinātas atbilstoši Latvijas Republikas normatīvajos aktos noteiktajam regulējumam. Ja dokumentāciju paraksta pretendenta pilnvarota persona, piedāvājumam pievieno attiecīgu paraksta tiesīgās personas parakstītu pilnvaru vai tās apliecinātu kopiju;**

3.3.3. piedāvājums jāsagatavo valsts valodā. Ja piedāvājumam ir pievienoti dokumenti citā valodā, tiem jāpievieno apstiprināts tulkojums latviešu valodā. Dokumentiem jābūt pretendenta apliecinātiem un apstiprinātiem ar uzņēmuma zīmoga nospiedumu un tos paraksta uzņēmuma vadītājs vai persona, kuru tam pilnvarojis uzņēmums (pievienojot pilnvaru).

3.3.5. Sagatavojot piedāvājumu ievērot: Dokumentu juridiskā spēka likumu, Ministru kabineta 07.09.2018. noteikumus Nr.558 „Dokumentu izstrādāšanas un noformēšanas kārtība” un Dokumentu legalizācijas likumu.

3.3.6. Iesniedzot piedāvājumu Pretendents pilnīgi akceptē visus nolikumā ietvertos nosacījumus un uzņemas pilnu atbildību par sniegtās informācijas patiesumu.

3.3.7. Pretendenti no saviem līdzekļiem sedz visas izmaksas, kas saistītas ar piedāvājumu sagatavošanu un iesniegšanu Pasūtītājam.

3.3.8. Visas piedāvātās cenas norāda *euro* (EUR) bez pievienotās vērtības nodokļa (PVN).

3.3.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.

3.3.10. Pretendents nedrīkst veikt izmaiņas EIS e-konkursu apakšsistēmā šā iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas.

3.3.11. Pēc piedāvājumu iesniegšanas termiņa beigām nedrīkst papildināt iesniegto piedāvājumu ar jauniem dokumentiem.

3.3.13. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi netiks pieņemti.

3.3.14. Piegādātāju apvienība

3.3.14.1. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem;

3.3.14.2. piedāvājumā papildus norāda personu, kas konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu;

3.3.14.3. Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 4.2.apakšpunkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē;

3.3.14.4. Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

3.3.14.5. iepirkuma līguma slēgšanas tiesību iegūšanas gadījumā ir pienākums pirms iepirkuma līguma noslēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc Publisko iepirkumu likuma 60.panta sestajā daļā minētā nogaidīšanas termiņa beigām, kad iepirkuma komisijas lēmums par līguma slēgšanas tiesību piešķiršanu kļuvis nepārsūdzams.

3.3.16. Pretendents piedāvājuma nodrošinājumu iesniedz **ar kredītiestādes vai apdrošināšanas sabiedrības** drošu elektronisko parakstu un laika zīmogu.

3.4. Piedāvājuma derīguma termiņš:

**3 (trīs) kalendārie mēneši** no piedāvājuma iesniegšanas termiņa beigām.

1. **Iesniedzamā dokumentācija**

**4.1. Pretendentu atlases dokumenti** (ārvalstu komersantiem atbilstoši attiecīgās valsts normatīvo aktu prasībām):

* + 1. Pieteikuma / tehniskais / finanšu piedāvājuma forma (Pielikums Nr.2);
		2. Būvkomersanta reģistrācijas numurs \_\_\_\_\_\_\_\_\_\_.
		3. Ja Pretendents darba izpildē balstās uz apakšuzņēmēju iespējām, Pretendents norāda visus tos apakšuzņēmējus, kuru sniegto pakalpojumu vērtība ir 10 procenti no kopējās iepirkuma līguma vērtības vai lielāka, un apakšuzņēmēju apakšuzņēmējus, un katram šādam apakšuzņēmējam izpildei nododamo līguma daļu, sniegtos pakalpojumus, klāt pievienojot apakšuzņēmēja apliecinājumu atbilstoši veidnei (Pielikums Nr.3).

|  |  |  |
| --- | --- | --- |
| Apakšuzņēmēja nosaukums | Kontakt- informācija | Veicamā darba daļa |
| Darba nosaukums – īss apakšuzņēmēju sniegto pakalpojumu apraksts | % no kopējās iepirkuma līguma līgumcenas |
|  |  |  |  |
|  |  |  |  |
|  |  |  |  |

* + 1. Ja pretendents, lai apliecinātu tā kvalifikācijas atbilstību nolikumā noteiktajām prasībām, balstās uz citas personas iespējām, tad piedāvājumam jāpievieno šīs personas apliecinājums vai vienošanās par sadarbību konkrētā līguma izpildē vai par nepieciešamo resursu nodošanu pretendenta rīcībā.
		2. Piedāvājuma nodrošinājuma oriģināls kredītiestādes vai apdrošināšanas sabiedrības galvojuma veidā **EUR** **1500.00** (viens tūkstotis pieci simti euro 00 centi) apmērā bez PVN, saskaņā ar paraugu Pielikumā Nr.4.

Apdrošināšanas polise tiks uzskatīta par atbilstošu piedāvājuma nodrošinājumu, ja apdrošināšanas prēmija pilnā apmērā būs samaksāta uz piedāvājuma iesniegšanas brīdi. Apdrošināšanas prēmijas samaksu apliecinošu dokumentu (piemēram, maksājuma uzdevumu ar kredītiestādes apstiprinājumu uz maksājuma uzdevuma) iesniedz kopā ar apdrošināšanas polisi.

* + 1. Pakalpojuma nodrošināšanai piesaistīto speciālistu saraksts atbilstoši speciālistu saraksta veidnei (Pielikums Nr.5) un kāt pievienojot piesaistīto speciālistu Curriculum vitae (CV) un pieejamības apliecinājumus atbilstoši veidnei (Pielikums Nr.6). Pretendents nodrošina būvprojekta izstrādāšanai speciālistus ar atbilstošu izglītību un kuriem ne vairāk kā 3 (trīs) iepriekšējo gadu laikā ir pieredze satura un apjoma ziņā līdzvērtīgu pakalpojumu sniegšanā:
			1. **AR** (Arhitekta prakse);
			2. **BK** (Ēku konstrukciju projektēšana);
			3. **ŪKT** (ūdensapgādes un kanalizācijas sistēmu projektēšana, ieskaitot ugunsdzēsības sistēmas);
			4. **SAT** (siltumapgādes, ventilācijas un gaisa kondicionēšanas sistēmu projektēšana);
			5. **ELT** (elektroietaišu projektēšana);
			6. **ESS** (elektronisko sakaru sistēmu un tīklu projektēšana).
		2. Finansiālās kvalifikācijas prasības Pretendents apliecina ar informāciju:
			1. par Pretendenta kopējo finanšu minimālo apgrozījumu iepriekšējo trīs (2018., 2019., 2020.) apstiprināto gada pārskatu gados, kuram vidēji jābūt vismaz EUR 100 000.00 (viens simts tūkstotis euro) apmērā bez PVN. Informāciju norādot Pielikuma Nr.2 **3.2.punktā**.

Ja Pretendenta komercdarbības laiks ir īsāks, tad vidējo kopējā finanšu apgrozījuma lielumu aprēķina proporcionāli, no komercdarbības uzsākšanas brīža;

* + - 1. par Pretendenta likviditātes koeficientu = (apgrozāmie līdzekļi /īstermiņa saistības), kuram saskaņā ar pēdējās, normatīvajos aktos noteiktajos termiņos auditētās un zvērināta revidenta apstiprinātās gada pārskatam pievienotās finanšu gada bilances datiem jābūt ne mazākam par 1,00 (viens komats nulle). Informāciju norādot Pielikuma Nr.2 **3.3.punktā;**
			2. Pretendents pierāda savu atbilstību 4.1.7.1. un 4.1.7.2. punktu prasībām, pievienojot informācijai klāt apstiprinātos gada pārskata Peļņas vai zaudējumu aprēķina un Bilances kopijas.
		1. Pieredzi pretendents apliecina ar informāciju par būtiskākajiem veiktajiem projektēšanas pakalpojumiem, ne vairāk kā 3 *(trijos)* iepriekšējos gados, norādot pasūtītāju, izpildes vietu, būvobjekta nosaukumu, būvatļaujas numurs, būves dati (būves veids, būves grupa, stāvu skaits, būves kopējā platība), līguma izpildes laiks, līgumcena un kontaktpersonas vārdu, uzvārdu, tālruņa Nr.

Informācijai pievienot vismaz **trīs atsauksmes vai rekomendācijas** (oriģinālus vai pretendenta apliecinātas kopijas) no trešajām personām par veiktajiem projektēšanas darbiem no tiešajiem pasūtītājiem. Atsauksmes vai rekomendācijas jāiesniedz par veiktajiem darbiem objektos, kas norādīti iepriekš minētajā informācijā par pieredzi.

Ar nosacījumu, ka pretendents ir izstrādājis vismaz 2 (divus) visas ēkas pārbūves vai jaunbūves projektus, kuros pretendents ir bijis kā galvenais projektētājs un kuru kopējais būvapjoms ir ne mazāks par 3000 m3.

* + 1. Saskaņā ar Publisko iepirkumu likuma 49.pantu Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra [Īstenošanas regula Nr.2016/7](http://eur-lex.europa.eu/legal-content/LV/TXT/PDF/?uri=CELEX:32016R0007&from=LV) ar ko nosaka standarta veidlapu Eiropas vienotajam iepirkuma procedūras dokumentam. Eiropas vienotā dokumenta elektroniskai iesniegšanai izmatot interneta saiti [http://espd.eis.gov.lv/.](http://espd.eis.gov.lv/)

Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

* 1. Pretendentu izslēgšana un izvērtēšana:
		1. Pasūtītājs izslēdz Pretendentu no dalības iepirkuma procedūrā saskaņā ar Publisko iepirkumu likuma 42.panta pirmo daļu;
		2. Pretendentu izslēgšanas gadījumi tiks pārbaudīti [Publisko iepirkumu likuma](https://likumi.lv/ta/id/287760-publisko-iepirkumu-likums) [42.panta](https://likumi.lv/ta/id/287760-publisko-iepirkumu-likums#p42) noteiktajā kārtībā.
		3. Izslēgšanas un izslēgšanas gadījumu pārbaudes nosacījumi ir attiecināmi arī uz pretendenta norādīto apakšuzņēmēju, kura sniegto pakalpojumu vērtība ir vismaz 10 procenti no kopējās publiska piegādes līguma vērtības, kā arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.
		4. Pasūtītājs ir tiesīgs izslēgt Pretendentu no dalības iepirkumā saskaņā ar Publisko iepirkumu likuma 42.panta otro daļu, ja Pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), nav pildījis ar Pasūtītāju (Rīgas domes Mājokļu un vides departamentu) noslēgtu iepirkuma līgumu vai vispārīgo vienošanos un tādēļ Pasūtītājs ir izmantojis iepirkuma līgumā vai vispārīgās vienošanās noteikumos paredzētās tiesības vienpusēji atkāpties no iepirkuma līguma vai vispārīgās vienošanās.
		5. Pasūtītājs izslēdz Pretendentu no dalības iepirkuma procedūrā saskaņā ar Starptautisko un Latvijas Republikas nacionālo sankciju likuma 11.1 pantu.
1. **Tehniskais / finanšu piedāvājums:**
	1. Pretendentam saskaņā ar nolikuma pielikuma Nr.2 Finanšu piedāvājuma 3.1.apakšpunktu jāizstrādā un piedāvājumam jāpievieno detalizēts būvprojekta darbu veikšanas kalendārais grafiks (atspoguļojot katru nedēļu veicamo darbu apjomu);
	2. Finanšu piedāvājums jāiesniedz saskaņā ar Pieteikuma / finanšu piedāvājuma formu (Pielikums Nr.2);
	3. Finanšu piedāvājumā izmaksas norāda euro (EUR).
	4. Finanšu piedāvājumā jāiekļauj visas izmaksas, kas nepieciešamas, būvprojekta izstrādei.
2. **Līguma izpildes nodrošināšanai iesniedz šādu saistību pastiprinājumu**
	1. Kredītiestādes vai apdrošināšanas sabiedrības neatsaucamu beznosacījumu garantiju kā līguma izpildes nodrošinājumu **EUR**  **4000.00** (četri tūkstoši euro, 00 centi) apmērā bez PVN saskaņā ar paraugu Pielikums Nr.7.

Izpildītājiem līguma izpildes nodrošinājums būs jāiesniedz ne vēlāk kā 5 (piecu) darba dienu laikā pēc līguma noslēgšanas. Gadījumā, ja šī saistība netiks izpildīta, Pasūtītājs būs tiesīgs pieprasīt atklātā konkursa nolikuma 4.1.5.apakšpunktā minēto piedāvājuma nodrošinājumu par šīs saistības neizpildi. Pakalpojuma sniedzējam ir pienākums nodrošināt, lai līguma izpildes garantija būtu spēkā līdz projekta (Darba) nodošanas un pieņemšanas akta parakstīšanai.

1. **Informācijas apmaiņas nosacījumi**
	1. Kontaktpersonas iepirkuma laikā nodrošina informācijas apmaiņu starp Pasūtītāju un Pretendentiem;
	2. Ja Pretendents ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz piecu darba dienu laikā, bet ne vēlāk kā sešas dienas pirms piedāvājumu iesniegšanas termiņa beigām. Sagatavoto papildus informāciju ievieto Pasūtītāja profilā EIS ([www.eis.gov.lv](http://www.eis.gov.lv)), kur ir pieejami iepirkuma dokumenti.
2. **Piedāvājumu atvēršanas kārtība:**
	1. Piedāvājumi tiks atvērti EIS e-konkursu apakšsistēmā 2021.gada 15.jūnija pulksten 13:00 atklātā sanāksmē, izmantojot EIS e-konkursu apakšsistēmas piedāvātos rīkus.
	2. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
	3. Pēc piedāvājumu atvēršanas, iesniegto finanšu piedāvājumu apkopojums tiks publicēts EIS e-konkursu apakšsistēmā pie attiecīgā iepirkuma.
	4. Ja pretendents piedāvājuma datu aizsardzībai izmantojis piedāvājuma šifrēšanu (saskaņā ar nolikuma 3.3.1.3.apakšpunktu), pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
	5. Piedāvājumu atvēršanas norise, kā arī visas nosauktās ziņas piedāvājuma atvēršanas sanāksmē tiks protokolētas.
	6. Kad visi piedāvājumi atvērti, piedāvājumu atvēršanas sanāksmi slēdz.
3. **Piedāvājumu pārbaudes un atlases kārtība**

Iepirkuma komisija (turpmāk tekstā- komisija) piedāvājumu pārbaudi un vērtēšanu veic šādā secībā:

* 1. Komisija pārbaudīs pretendentu piedāvājumu atbilstību piedāvājuma noformējuma prasībām. Nepilnīgi noformēti piedāvājumi var tikt novērtēti kā neatbilstoši un no turpmākas izvērtēšanas izslēgti.
	2. Komisija veiks pretendentu piedāvājumu atlasi, saskaņā ar nolikuma 4.1.apakšpunktā noteiktajām prasībām. Piedāvājumi, kuri nebūs sagatavoti atbilstoši visām iepirkuma dokumentācijā norādītajām prasībām var tikt novērtēti kā neatbilstoši un no turpmākas izvērtēšanas izslēgti.
	3. Komisija veiks pretendentu piedāvājumu pārbaudi, saskaņā ar nolikuma 5.punkta noteiktajām prasībām. Piedāvājumi, kuri nebūs sagatavoti atbilstoši visām iepirkuma dokumentācijā norādītajām prasībām var tikt novērtēti kā neatbilstoši un no turpmākas izvērtēšanas izslēgti.
	4. Pretendentu piedāvājumi, kuri sagatavoti atbilstoši piedāvājuma noformēšanas, pretendentu atlases dokumentu un tehniskā un finanšu piedāvājuma sagatavošanas prasībām, tiks vērtēti saskaņā ar iepirkumā noteikto piedāvājuma izvēles kritēriju un nolikuma 4.2.punktu. Lai pārbaudītu pretendenta, kā arī pretendenta piesaistīto apakšuzņēmēju vai piesaistīto personu, uz kuras iespējām pretendents balstās, atbilstību nolikuma 4.2.5.apakšpunktam Pasūtītājs aktuālo informāciju par pretendenta, pretendenta piesaistītā apakšuzņēmēja vai piesaistītās personas, uz kuras iespējām pretendents balstās valdes / padomes sastāvuiegūs interneta vietnē <https://info.ur.gov.lv>**.**
	5. Iepirkumu komisija ir tiesīga pretendentu kvalifikācijas atbilstības pārbaudi veikt tikai tiem pretendentiem, kuriem būtu piešķiramas iepirkuma līguma slēgšanas tiesības.
	6. Pirms piedāvājumu izvēles komisija pārbauda, vai piedāvājumos nav aritmētiskas kļūdas (kļūdu labojumi tiek veikti, uzskatot, ka pareizi norādīta vienības cena), vai nav iesniegti nepamatoti lēti piedāvājumi.
	7. **Par Latvijā reģistrētu būvspeciālistu nodarbinātības faktu Pasūtītājs pārliecināsies Būvniecības informācijas sistēmā. Piesaistot ārvalstīs reģistrētu būvspeciālistu, piedāvājumam klāt jāpievieno darba līguma kopija vai apliecinājums, tajā norādot speciālista vārdu, uzvārdu, darba līguma nr., datumu un līguma termiņu).**

**Ja 4.1.punkta noteikto prasību izpildei piesaistītais speciālists nav pretendenta darbinieks, bet darba tiesiskās attiecības ar viņu tiks nodibinātas, lai nodrošinātu līguma izpildi gadījumā, ja iepirkuma procedūras rezultātā iepirkuma līguma slēgšanas tiesības tikts piešķirtas pretendentam, tad ir jāiesniedz vienošanās starp pretendentu un speciālistu, kurā apliecina, ka starp pretendentu un speciālistu tiks nodibinātas darba tiesiskās attiecības gadījumā, ja konkursa rezultātā iepirkuma līguma slēgšanas tiesības tiktu piešķirtas pretendentam, pie vienošanas pievienojot konkrēta speciālista būvprakses sertifikāta kopiju (noslēgtā darba līguma apliecināta kopija vai apliecinājums par darba tiesisko attiecību nodibināšanu ar konkrēto speciālistu, norādot darba līguma nr., datumu un līguma termiņu, ir jāiesniedz pasūtītājam pirms darbu izpildes līguma noslēgšanas).**

1. **Piedāvājuma izvēles kritēriji**

10.1. Piedāvājuma izvēles kritērijs – piedāvājums ar viszemāko cenu.

|  |  |
| --- | --- |
| Komisijas priekšsēdētāja | L.Libere |

Pielikums Nr.1

TEHNISKĀ SPECIFIKĀCIJA

**atklātam konkursam**

“Daudzdzīvokļu mājas Lielupes ielā 1 k-10, Rīgā, atjaunošanas projekta izstrāde”

**identifikācijas Nr. RD DMV 2021/28**

**PROJEKTĒŠANAS UZDEVUMS**

„Dzīvojamās ēkas Lielupes ielā 1 k-10, Rīgā, pārbūvei par pašvaldības daudzdzīvokļu īres dzīvojamo māju*”*

Zemes gabals (kadastra Nr. 01001032017) ar kopējo platību 5436,00 m2

Ēka (kadastra Nr. 01001032017001) ar kopējo platību 2685,20 m2

Dzīvokļu kopējā platība 1413,80 m2

|  |  |  |
| --- | --- | --- |
| 1 | 2 | 3 |
| 1. | Projektējamā objekta nosaukums,adrese | Dzīvojamās ēkas Lielupes ielā 1 k-10, Rīgā, pārbūve par īres daudzdzīvokļu dzīvojamo māju, Bolderāja, Kurzemes rajons, LV-1016 |
| 2. | Pasūtītāja organizācijas nosaukums, adrese, kontaktpersona | Rīgas pilsētas pašvaldībaReģistrācijas Nr.: 90011524360Juridiskā adrese: Rātslaukums 1, RīgaRD iestāde: Mājokļu un vides departamentsRD iestādes adrese: Brīvības ielā 49/53, Rīgā, LV-1010Kontaktpersona: Oļegs Čubarovs, e-pasts: olegs.cubarovs@riga.lv, tālrunis +371 67105261, mobilais tālrunis +371 27837661 |
| 3. | Būvniecības veids | Ēkas pārbūve, renovācija |
| 4. | Projektēšanas stadijas | Būvprojekts minimālajā sastāvā un pilns būvprojekts ar būvvaldes atzīmi par projektēšanas nosacījumu izpildi - BP |
| 5. | Projektēšanas robežas | Ēkas pārbūve par īres dzīvokļu dzīvojamo māju ar būvapjoma palielināšanu |
| 6. | Būvprojektēšanas nosacījumi | Pasūtītājs nodrošina: * projektēšanas uzdevumu;
* īpašumu apliecinošus dokumentus;
* tehniskos noteikumus.

Izpildītāja uzdevums:* projektējot, ievērot projektēšanas uzdevuma prasības; projektu izstrādāt, ievērojot Latvijas Republikas spēkā esošos būvnormatīvus, Latvijas valsts standartus, tehnisko noteikumu prasības.
* nepieciešamos papildus uzmērījumus vai pētījumus veic izpildītājs.

Projektā izstrādāt: I - teritorijas sadaļu:* ģenerālplānu izstrādāt uz topogrāfiskā plāna (ne vecāka par 1 gadu) M1:500, ievērojot esošās teritorijas funkcionālo zonējumu un esošo apbūvi;
* vertikālā plānojuma risinājumi, teritorijas labiekārtošana.

II - Arhitektūras risinājumiIII - Būvkonstrukcijas:IV - Inženiertīkli:V - Ceļu daļa |
| 7. | Vides pieejamības prasības | Atbilstoši būvnoteikumiem |
| 8. | Būvprojekta orientējošs sastāvs | 1. Topogrāfiskā izpēte (TI)
2. Ģeoloģiskā izpēte (ĢI)
3. Teritorijas sadaļa (TS )
4. Arhitektūras risinājumi (AR)
5. Būvprojekta ģenerāļplāns (ĢP )
6. Būvkonstrukciju risinājumi (BK)
7. Ūdensapgādes un kanalizācija, iekšējie un ārējie tīkli (ŪKT; ŪK )
8. Lietus ūdens kanalizācijas tīkli (LKT)
9. Drenāžas tīkli (meliorācija) nepieciešamības gadījumā (DT)
10. Apkure ventilācija, gaisa kondicionēšana (AVK)
11. Siltumapgādes ārējie tīkli (SAT)
12. Siltummehānika (katli, iekārtas) (SM)
13. Elektroapgāde, iekšējie un ārējie tīkli (ELT; EL) )
14. Elektronisko sakaru tīkli, ārējie tīkli (EST)
15. Vājstrāvu tīklu rasējumi ESS, UAS, VAS (internets, videonovērošana, ugunsdrošības un apsardzes signalizācija);
16. Zibens aizsardzība;
17. Ugunsdrošības pasākumu pārskats;
18. Vides aizsardzības pasākumi (VAR )
19. Tehnoloģiskā daļa (TN)
20. Iekārtu, konstrukciju un būvizstrādājumu kopsavilkums (specifikācijas) (IS)
 |
| 9. | Īpašie nosacījumi | 1) 4. un 3. stāvā esošos dzīvokļus par 3 un 2 istabu dzīvokļiem proporcionāli;2) 2. stāvā esošos dzīvokļus par 2 un 1 istabu dzīvokļiem proporcionāli;3) 1. stāvā esošos dzīvokļus par 2 un 1 istabu dzīvokļiem (servisa) cilvēkiem ar īpašām vajadzībām proporcionāli;4) 1.stāvā paredzēt telpu dežurantam/apkopējam (ar sanmezglu) un noliktavas telpu sanitārās kopšanas inventāram sētniekam (ar sanmezglu); 5) fasādes priekšējās daļas vidū ieprojektēt ārējo liftu;6) paredzēt bērnu rotaļu laukumu un soliņus ar atzveltnēm; 7) paredzēt piebraucamo ceļu izbūve visā teritorijā;8) paredzēt autostāvvietu laukuma izbūvi. |
| 10. | Pasūtītājam iesniedzams būvprojekts | * teksta materiāli elektroniskā formā, izmantojot Microsoft Word programmnodrošinājumu;
* grafiskie materiāli elektroniskā formā, izmantojot Auto CAD (dwg formātā) programmnodrošinājumu;
* būvprojekts iesniedzams papīra izdrukā 2 eksemplāros un elektroniski CD formātā (dokumenti – MS Word, Excel; Adobe Reader; rasējumi .dwg un .pdf formātā), būvprojekts CD formātā 4 eksemplāros nododams pasūtītājam reizē ar būvprojekta sējumiem.
 |
| 11. | Pamata prasības projekta risinājumiem | 11.1. Projekta risinājumiem jābūt stilistiski un kompozicionāli izturētiem, atbilstoši ergonomiskas mācību vides, estētiskajām un tehniskajām prasībām;11.2. Prasības teritorijas labiekārtojumam: - piebraucamo ceļu pārbūve visā teritorijā; - bērnu rotaļu laukuma izbūve;- vieglo automašīnu stāvlaukums, ņemot vēra Rīgas domes 20.12.2005. Saistošajos noteikumos Nr.34 “Rīgas teritorijas izmantošanas un apbūves noteikumi” 138. punktu, un speciāli aprīkotas velosipēdu novietnes;- slēgta tipa šķiroto atkritumu konteineru laukuma izveide ar jumtu;- teritorijas apgaismojuma ierīkošana/atjaunošana, izmantojot LED;- pagalma apzaļumošana un daļēja teritorijas nožogošana 11.3. Pārbūves būvprojekta ēkas energoefektivitātes uzlabošanas pasākumi jāveic atbilstoši energoefektivitātes novērtējumā iegūtajiem datiem un ēkas pārbūves projekta priekšlikumiem, fasādes siltināšana; 11.4. Būvprojektā paredzēt:- būvkonstrukcijas (tsk., mezglus, detalizāciju, specifikācijas) sienu nojaukšanai, esošo konstrukciju pārbūvei un remontam, jumta konstrukciju un segumu nomaiņai, lifta izbūvei, u.c. pēc nepieciešamības, nodrošinot konstrukciju nestspēju atbilstoši normatīviem;- apkures sistēmas iekšējo tīklu atjaunošanu/jaunu izbūvi, uz iekšējiem apkures ķermeņiem uzstādīt termoregulatorus. Nepieciešams izvērtēt iepriekšējā siltummezgla izmērus, pieļaujama telpas platības optimizācija (samazinājums) ar automatizētā siltummezgla atjaunošanu/jauna izbūvi; stāvvadu izvietošana koplietošanas gaiteņos nišās ar individuālajiem skaitītājiem ar attālināto nolasīšanu;- ventilācijas sistēmas pārbūvi: mehāniskās pieplūdes un nosūces ventilācijas ierīkošanu vai nomaiņu, īpašu vērību pievēršot dzīvokļu virtuvju un sanmezglu ventilācijai, to ierīkot arī 1.stāvā sētnieka inventāra noliktavā;- elektroapgādes tīkla pārbūvi un apgaismojuma ķermeņu nomaiņu, reizē paredzot plānotās elektroenerģijas patēriņa ietaupījumu (salīdzinot ar esošo patēriņu), rozešu un slēdžu nomaiņu, elektroenerģijas uzskaites punktu optimizāciju, to apvienošanu atbilstoši patēriņa grafiku analīzei; virtuvēs paredzēt elektroplītis. Atsevišķo telpu grupu elektroenerģijas patēriņa skaitītāju uzstādīšana koplietošanas telpās;- datortīklu izbūvi, nodrošinot telpas ar tiešsaistes komunikācijas aprīkojumu un informācijas un komunikācijas tehnoloģijām. Iekšējo bezvada interneta piekļuves punktu (2 gab.) pārbūve saskaņojama ar SIA “Lattelekom”;- ugunsdrošības sistēmu ierīkošana atbilstoši LBN 201-15 prasībām;- ugunsgrēka atklāšanas un trauksmes apziņošanas sistēmas izveidošanu, vadības pults pie dežuranta bloka; autonoma evakuācijas ceļu apgaismojuma izveide; dūmu detektoru uzstādīšana atbilstoši normatīvo aktu prasībām- interneta pieslēguma kvalitatīvs nodrošinājums katrā dzīvoklī. Uz ēkas jumta paredzēt konstrukciju, kur stiprināt TV un SAT TV antenas, kā arī to kabeļu izvades caur jumta segumu;- ūdensvada un kanalizācijas iekšējo tīklu atjaunošana/jauna izbūve, stāvvadu, izlietņu, dušu (arī to armatūras nomaiņa/jauna izbūve), WC podu nomaiņu/jaunu uzstādīšana. Katrā dzīvokļa ievadā uzstādīt ūdens patēriņa skaitītāju ar attālināto nolasīšanu; ārējo ūdensvada tīklu pārbūve atbilstoši tehnisko noteikumu prasībām. Ēkas ūdensvada ievadā kopējā ūdens skaitītāja ar filtru uzstādīšana. Paredzēt ārējā ūdensvada ierīkošanu pie ēkas cokola ar noslēgventili teritorijas laistīšanai (vasaras sezonas darbiem);kanalizācijas iekšējo tīklu (stāvvadu, horizontālo pievadu nomaiņu) un ārējo tīklu pārbūve,- lietus ūdens novadīšanas sistēmas atjaunošanu;- grīdas segumu nomaiņa visās telpās, izvērtējot telpu funkcionālo pielietojumu; 1.stāva grīdas pastiprināta siltināšana;- telpu (t.sk., kāpņu telpu,) kosmētiskais remonts, sienu, griestu apdare (telpu iekšējai apdarei paredzēt kvalitatīvus, cilvēku veselībai nekaitīgus, telpu funkcijai atbilstošus materiālus). Iekštelpu apdares risinājumus saskaņot ar pasūtītāju. Telpu iekšējai apdarei un interjera elementiem jābūt atbilstošiem ēkas funkcijai; - iekšējo un ārējo durvju nomaiņu atbilstoši normatīvu prasībām; ārējām durvīm paredzēt koda atslēgu uzstādīšanu, virs ieejas durvīm uzstādīt jumtiņus; - vides pieejamības saskaņā ar būvniecību regulējošajiem normatīvajiem aktiem nodrošināšana;11.5. projektēšanas uzdevums ir precizējams un saskaņojams ar pasūtītāju (detalizēta projekta daļu tehnisko un vizuālo risinājumu izvēles iespēju izskaidrošana) |  |
| 12. | Norādījumi par telpu iekšējo apdari. | Iekštelpu apdares risinājumus saskaņot ar pasūtītāju. Telpu iekšējai apdarei un interjera elementiem jābūt atbilstošiem ēkas funkcijai. Pielietot kvalitatīvus materiālus. Ievērot Ministru kabineta 27.12.2002. noteikumu “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas” Nr. 610 prasības |  |
| 13. | Norādījumi par inženiertīklu ierīkošanu objektā | * elektroapgāde - esošais pieslēgums, iekšējie tīkli pārbūvējami;
* ūdensapgāde - iekšējie un ārējie tīkli pārbūvējami;
* kanalizācija - iekšējie un ārējie tīkli pārbūvējami;
* ventilācija - esošā sistēma pārbūvējama;
* apkure - esošais pieslēgums pilsētas siltumtīkliem, iekšējie tīkli pārbūvējami. Tā kā ēkai nav pagraba, 1.stāvā apkures sistēmu izvietot virs grīdas līmeņa, automatizētā siltummezgla atjaunošana / jauna izbūve;
* vājstrāvas tīkli:
	+ videonovērošanas sistēmas tīkli projektējami;
	+ apsardzes signalizācijas tīkli projektējami;
	+ ugunsdrošības nodrošināšanai nepieciešamās sistēmas projektējamas;

- iekšējie interneta tīkli projektējami; |  |
| 14. | Projekta izstrādi jāveic atbilstoši: | 14.1. Ministru kabineta 30.06.2015. noteikumi Nr.333 „Noteikumi par Latvijas būvnormatīvu LBN 201-15 „Būvju ugunsdrošība””;14.2. Ministru kabineta 08.04.2021. noteikumi Nr.222 „Ēku energoefektivitātes aprēķina metodes un ēku energosertifikācijas noteikumi”;14.3. Ministru kabineta 19.08.2014. noteikumi Nr.500 „Vispārīgie būvnoteikumi”;14.4. Ministru kabineta 28.08.2018. noteikumi Nr.545 „Noteikumi par Latvijas būvnormatīvu LBN 202-18 „Būvniecības ieceres dokumentācijas noformēšana””;14.5. Ministru kabineta 30.06.2015. noteikumi Nr.334 „Noteikumi par Latvijas būvnormatīvu LBN 005-15 „Inženierizpētes noteikumi būvniecībā””;14.6. Ministru kabineta 16.06.2015. noteikumi Nr.312 „Noteikumi par Latvijas būvnormatīvu LBN 016-15 „Būvakustika””; 14.7. Ministru kabineta 16.06.2015. noteikumi Nr.310 ”Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija””;14.8. Ministru kabineta 02.09.2014. noteikumi Nr.529 „Ēku būvnoteikumi”;14.9. Ministru kabineta 30.06.2015. noteikumi Nr.340 “Noteikumi par Latvijas būvnormatīvu LBN 211-15 "Dzīvojamās ēkas"”; 14.10. Ministru kabineta 09.06.2015. noteikumi Nr.294 “Noteikumi par Latvijas būvnormatīvu LBN 261-15 "Ēku iekšējā elektroinstalācija"”;14.11. . Ministru kabineta 19.04.2016. noteikumi Nr. 238 “Ugunsdrošības noteikumi”;14.12. Rīgas domes 20.12.2005. Saistošie noteikumi Nr.34 “Rīgas teritorijas izmantošanas un apbūves noteikumi”;14.13. gadījumos, kad prasību piemērošanai juridiski izmantojamas vairākas normas, rīkoties saskaņā ar visstingrākajām normām vai rekomendācijām.Eiropas standarti (ES): EN 50173:2002 Generic CablingRequirements;EN 50174-1:2001Specification & Quality Assurance;EN 50174-2:2001Installation Practices Inside Buildings;EN 50310 Bonding & Earthing;EN 50346 Testing of Installed Cabling;EN 60825-2 Safety of Laser Products Part 2, Safety of optical fibre communications system;14.14. izstrādāt būvprojektu atbilstoši būvniecību reglamentējošiem spēkā esošajiem normatīvajiem aktiem. Darbi jāveic saskaņā ar pastāvošo likumdošanu, būvnormatīviem, likumiem, noteikumiem, standartiem, citiem normatīviem aktiem, dokumentiem un instrukcijām. |  |
| 15. | Projektēšanas gaita | 1.Projektēšanas gaitā dotais projektēšanas uzdevums var tikt koriģēts, saskaņojot to ar Pasūtītāju.2.To, kas nav minēts Projektēšanas uzdevumā, pieņemt atbilstoši noteiktajiem normatīvajiem aktiem un tehniskajiem noteikumiem. |  |
| 16. | Pielikumā | 1. Rīgas pilsētas zemesgrāmatas nodalījuma Nr.22792 informācija par nekustamo īpašumu Lielupes ielā 1 k-10, Rīgā, kadastra numurs: 0100 1032 017 001 uz 6 lp;2. dzīvojamās mājas Lielupes ielā 1 k-10, Rīgā, stāvu plānu kopijas uz 4 lp;3. A/S “Inspecta Latvija” 21.10.2016. tehniskās apsekošanas atzinuma kopija uz 45 lp;4. A/S “Rīgas Siltums” 05.03.2021. tehnisko noteikumu Nr.5099 kopija uz 1 lp;5. Rīgas domes 15.12.2017. lēmuma Nr.625 “Par dzīvojamās ēkas Lielupes ielā 1 k-10, Rīgā (kadastra apzīmējums 01001032017001), pārbūves par pašvaldības daudzdzīvokļu īres dzīvojamo māju” kopija uz 2 lp;6. A/S “Sadales tīkls” 02.03.2021. tehnisko noteikum kopija uz 16 lp;7. SIA “Rīgas ūdens” 31.03.2021 tehnisko noteikumu Nr. 2021-7.9-757 kopija uz 3 lp. |  |

Pielikums Nr.2

# PIETEIKUMA / FINANŠU PIEDĀVĀJUMA FORMA

**Atklātam konkursam**

“Daudzdzīvokļu mājas Lielupes ielā 1 k-10, Rīgā, atjaunošanas projekta izstrāde”

**identifikācijas Nr. RD DMV 2021/28**

* 1. **IESNIEDZA:**

|  |
| --- |
| **Pretendenta nosaukums** |
|  |

* 1. **KONTAKTPERSONA:**

### Vārds, uzvārds:

**Adrese:**

**Tālrunis:**

**e- pasta adrese:**

* 1. **PIEDĀVĀJUMS:**

3.1. mūsu piedāvājums ir:

|  |  |  |
| --- | --- | --- |
| **Nr.p.k.** | **Projektējamā objekta nosaukums** | **Cena, EUR bez PVN** |
|  | Daudzdzīvokļu mājas Lielupes ielā 1 k-10, Rīgā, pārbūves un atjaunošanas projekta izstrāde saskaņošana Rīgas pilsētas būvvaldē (*vai saistību un tiesību pārņēmējs*) |
| 1.1. | Ēkas konstruktīvie elementi un risinājumi |  |
|  | Iekšējie inženiertīkli |  |
|  | Ārējie inženiertīkli |  |
|  | Teritorijas labiekārtošanas darbi |  |
|  | Autoruzraudzība |  |
|  | **Kopā**  |  |

* 1. mūsu finanšu apgrozījums:

|  |
| --- |
| **Finanšu apgrozījums** |
| **Gads** | **2018** | **2019** | **2020** | **Kopā****ΣFA(2018, 2019,2020)** |
| **EUR** |  |  |  |  |

**Vidējais finanšu apgrozījums = ΣFA(2018, 2019,2020) / 3gadi**

* 1. mūsu likviditātes koeficients:

**Likviditātes koeficients = apgrozāmie līdzekļi / Īstermiņa saistības**

3.4. Cenā ir iekļautas visas izmaksas, kas saistītas ar līguma izpildi;

3.5. Darbu veiksim bez avansa saņemšanas.

* 1. **INFORMĀCIJA PAR PRETENDENTU**:

Uzņēmuma nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**E-pasts** **elektronisko dokumentu saņemšanai**: \_\_\_\_\_\_\_\_\_\_\_\_\_\_\_\_\_\_

Uzņēmums reģistrēts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vienotais reģistrācijas Nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PVN maksātāja Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītājs (vārds, uzvārds):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta atbilstība **mazā vai vidējā uzņēmuma** statusam[[3]](#footnote-3):

|  |
| --- |
|  |
|  |

atbilst

neatbilst

|  |  |  |
| --- | --- | --- |
| Amats, vārds, uzvārds: |  |  |
| z.v. | (paraksta vieta) |  |

Pielikums Nr.3

**APAKŠUZŅĒMĒJA APLIECINĀJUMS**

**Atklātam konkursam**

“Daudzdzīvokļu mājas Lielupes ielā 1 k-10, Rīgā, atjaunošanas projekta izstrāde”

**identifikācijas Nr. RD DMV 2021/28**

**Pretendents\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Reģ. Nr.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo <**Apakšuzņēmēja nosaukums, reģistrācijas numurs un adrese**> apliecina, ka:

1. piekrīt piedalīties atklātajā konkursā “Daudzdzīvokļu mājas Lielupes ielā 1 k-10, Rīgā, atjaunošanas projekta izstrāde”, identifikācijas Nr. RD DMV 2021/28, kā <Pretendenta nosaukums, reģistrācijas numurs un adrese> (turpmāk –Pretendents) apakšuzņēmējs, gadījumā, ja Pretendentam tiks piešķirtas tiesības slēgt iepirkuma līgumu un iepirkuma līgums tiks noslēgts, kā arī
2. gadījumā, ja ar Pretendentu ir noslēgts iepirkuma līgums, apņemas veikt šādus darbus:

/īss darbu apraksts atbilstoši Apakšuzņēmējiem nododamo darbu sarakstā norādītajam /

1. un nodot pretendentam šādus resursus:

/ īss Pretendentam nododamo resursu (speciālistu un/vai tehniskā aprīkojuma) apraksts/.

|  |  |
| --- | --- |
| **Vārds, uzvārds** |  |
| **Amata nosaukums** |  |
| **Paraksts** |  |
| **Datums** |  |

Pielikums Nr.4

**Rīgas pilsētas pašvaldība**

**Reģistrācijas Nr.: 90011524360**

**Juridiskā adrese: Rātslaukums 1, Rīga**

**RD iestāde: Mājokļu un vides departaments**

**RD iestādes adrese: Brīvības ielā 49/53, Rīgā, LV-1010**

Rīgā, 2021.gada \_\_\_\_.\_\_\_\_\_\_\_\_\_\_\_

Nr.\_\_\_\_\_\_\_

**PIEDĀVĀJUMA NODROŠINĀJUMS**

Ņemot vērā, ka [Uzņēmēja nosaukums] (turpmāk – *Uzņēmējs*), [datums] ir iesniedzis savu piedāvājumu atklātajam konkursam “Daudzdzīvokļu mājas Lielupes ielā 1 k-10, Rīgā, atjaunošanas projekta izstrāde” identifikācijas Nr. RD DMV 2021/28 (turpmāk – Piedāvājums), mēs [Kredītiestādes vai Apdrošināšanas sabiedrības nosaukums] ar šo uzņemamies neatsaucamu beznosacījumu galvojuma saistību par labu Rīgas domes Mājokļu un vides departamentam, kur nosacījumi ir šādi:

10 (desmit) kalendāro dienu laikā pēc Pasūtītāja – Rīgas domes Mājokļu un vides departamenta – pirmā rakstiskā pieprasījuma saņemšanas, neprasot citādi to pamatot, kā vien ar norādi par vienu (vai vairāku) no šādiem apstākļiem iestāšanos:

* *Uzņēmējs* atsauc savu piedāvājumu, kamēr ir spēkā piedāvājuma nodrošinājums;
* *Uzņēmējs* Pasūtītāja noteiktajā termiņā nav iesniedzis Pasūtītājam Līguma izpildes nodrošinājumu;
* *Uzņēmējs* neparaksta Līgumu Pasūtītāja noteiktajā termiņā.

Veikt maksājumu **EUR 1500.00** (viens tūkstotis pieci simti euro, 00 centi) apmērā bez PVN Rīgas domes Mājokļu un vides departamentam uz pieprasījumā norādīto norēķinu kontu.

Galvojuma saistību termiņš ir 3 (trīs) kalendārie mēneši, skaitot no piedāvājuma iesniegšanas termiņa beigām.

Galvojuma saistība izbeidzas arī pēc rakstveida paziņojuma saņemšanas no Rīgas domes Mājokļu un vides departamenta un iestājoties šādiem nosacījumiem:

* + 1. Piedāvājums nav iesniegts noteiktajā kārtībā;
		2. *Uzņēmējs* nav kļuvis par atklāta konkursa uzvarētāju;
		3. konkurss pārtraukts vai izbeigts, neizvēloties nevienu piedāvājumu;
		4. ar *Uzņēmēju* nolikumā noteiktajā kārtībā un termiņos noslēgts Līgums un *Uzņēmējs* iesniedzis Līguma izpildes nodrošinājumu.

Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758).

[Bankas vai Apdrošināšanas sabiedrības nosaukums] vārdā:

Z.V.

Pielikums Nr.5

**SPECIĀLISTU SARAKSTS**

**Atklātam konkursam**

“Daudzdzīvokļu mājas Lielupes ielā 1 k-10, Rīgā, atjaunošanas projekta izstrāde”

**identifikācijas Nr. RD DMV 2021/28**

|  |  |  |  |
| --- | --- | --- | --- |
| **Nr.p.k.** | **Speciālists** | **Būvspeciālista sertifikāta Nr.** | **Vārds un uzvārds** |
| 1 | **AR** (Arhitekta prakse) |  |  |
| 2 | **BK** (Ēku konstrukciju projektēšana) |  |  |
| 3 | **ŪKT, ŪK** (Ūdensapgādes un kanalizācijas sistēmu, ieskaitot ugunsdzēsības sistēmas, projektēšana) |  |  |
| 4 | **SAT** (Siltumapgādes, ventilācijas un gaisa kondicionēšanas sistēmu projektēšana) |  |  |
| 5 | **ELT** (Elektroietaišu projektēšana) |  |  |
| 6 | **ESS** (Elektronisko sakaru sistēmu un tīklu projektēšana) |  |  |

Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Amats, vārds, uzvārds: |  |  |
| z.v. | (paraksta vieta) |  |

Pielikums Nr.6

**CURRICULUM VITAE (CV) UN PIEEJAMĪBAS APLIECINĀJUMS**

**Atklātam konkursam**

“Daudzdzīvokļu mājas Lielupes ielā 1 k-10, Rīgā, atjaunošanas projekta izstrāde”

**identifikācijas Nr. RD DMV 2021/28**

1. **Vārds:**
2. **Uzvārds:**
3. **Izglītība:**

|  |  |  |
| --- | --- | --- |
| **Izglītības iestāde** | **Mācību laiks (no-līdz)** | **Iegūtais grāds vai kvalifikācija** |
|  |  |  |
|  |  |  |

1. **Pašreizējais amats un uzņēmumā nostrādātie gadi vai līgumattiecību nodibināšanas datums:**
2. **Darba pieredze:**

|  |  |  |  |
| --- | --- | --- | --- |
| **Uzņēmuma nosaukums** | **Adrese** | **Periods (no-līdz)** | **Amats / Galvenie pienākumi** |
|  |  |  |  |
|  |  |  |  |

1. **Pieredze iepirkuma priekšmetam līdzīgo darbu izpildē:**

|  |  |  |  |  |
| --- | --- | --- | --- | --- |
| **Darbu izpildes uzsākšanas un pabeigšanas gads un mēnesis** | **Amats (pozīcija projektā)** | **Darba devējs vai Pasūtītājs (uzņēmuma līguma gadījumā)** | **Pasūtītāja (klienta) nosaukums, reģistrācijas Nr., adrese un kontaktpersona** | **Īss veikto darbu apraksts (objekta nosaukums un raksturojums, līguma summa bez PVN)[[4]](#footnote-4)** |
|  |  |  |  |  |
|  |  |  |  |  |

Apliecinu, ka augstāk minētais patiesi atspoguļo manu pieredzi un kvalifikāciju.

Apliecinu, ka piekrītu piedalīties iepirkumā “Daudzdzīvokļu mājas Lielupes ielā 1 k-10, Rīgā, atjaunošanas projekta izstrāde” identifikācijas Nr. RD DMV 20121/28, kā <Atbilstošais speciālists>, gadījumā, ja Pretendentam tiks piešķirtas tiesības slēgt vispārīgo vienošanos un vispārīgā vienošanās tiks noslēgta.

Apliecinu, ka būšu pieejams piedāvājumā norādīto uzdevumu izpildei no vispārīgās vienošanās parakstīšanas dienas līdz galīgā pieņemšanas akta parakstīšanas dienai.

Apliecinu, ka neesmu interešu konflikta situācijā.

|  |  |  |
| --- | --- | --- |
| Vārds, uzvārds: |  |  (datums) |
|  | (paraksta vieta) |  |

Pielikums Nr.7

# LĪGUMA IZPILDES NODROŠINĀJUMA

# BEZNOSACĪJUMU GARANTIJA Nr.\_\_\_\_\_\_\_\_\_\_\_\_

Ievērojot to, ka \_\_\_\_\_\_, kas reģistrēts Latvijas Republikas Komercreģistrā ar vienoto reģistrācijas Nr.\_\_\_\_\_\_, juridiskā adrese – Latvijas Republika, LV-\_\_\_\_\_, Rīga, \_\_\_\_\_ (te un turpmāk saukts *Uzņēmējs*), un Rīgas pilsētas pašvaldība, kas reģistrēts Latvijas Republikas Komercreģistrā ar vienoto reģistrācijas Nr.90011524360, juridiskā adrese – Latvijas Republika, LV-1050, Rīga, Rātslaukums 1, ***RD iestāde: Rīgas domes Mājokļu un vides departaments, adrese – Latvijas Republika, LV-1010, Rīga, Brīvības iela*** ***49/53*** (te un turpmāk saukts *Pasūtītājs*), 202\_.gada \_\_.\_\_\_\_\_\_\_\_\_ ir noslēguši līgumu Nr.\_\_\_\_\_\_\_\_\_\_ (te un turpmāk saukts *Līgums*), saskaņā ar kuru *Uzņēmējs* ir uzņēmies veikt \_\_\_\_\_\_\_\_\_\_\_\_\_\_\_\_(te un turpmāk saukts *Pasūtījums*),

Ievērojot to, ka *Līgumā* ir noteikts, ka *Uzņēmējam* ir jāiesniedz bankas vai apdrošināšanas sabiedrības *Līguma* izpildes nodrošinājuma garantija,

mēs [Bankas vai apdrošināšanas sabiedrības nosaukums], vienotais reģistrācijas Nr.\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_ (te un turpmāk saukts *Garantijas sniedzējs*) neatkarīgi no augstāk minētā *Līguma* juridiskā spēka un atsakoties no jebkādām ierunu tiesībām, apņemamies maksāt *Pasūtītājam* ne vairāk kā summu **EUR** **4 000.00** (četri tūkstoši euro, 00 centi) apmērā bez PVN, saņemot *Pasūtītāja* pirmo rakstisko pieprasījumu un rakstisku apgalvojumu, ka *Uzņēmējs* nav izpildījis saistības saskaņā ar *Līgumu*.

Šī garantija ir spēkā līdz *Līguma* saistību pilnīgai izpildei.

*Garantijas sniedzējs* anulēs garantiju pirms garantijā noteiktā termiņa beigām, ja *Pasūtītājs* atgriezīs *Garantijas sniedzējam* savu garantijas oriģinālu un iesniegs *Garantijas sniedzējam* lūgumu anulēt garantiju.

Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758).

Šī garantija ir sastādīta divos eksemplāros, no kuriem *Pasūtītājs* un *Garantijas sniedzējs* saņem pa vienam.

Rīgā, 2021.gada \_\_\_\_\_\_\_\_\_

[Garantijas sniedzējs] vārdā:

Z.V.

Pielikums Nr.8

**LĪGUMA PROJEKTS**

**Atklātam konkursam**

“Daudzdzīvokļu mājas Lielupes ielā 1 k-10, Rīgā, atjaunošanas projekta izstrāde”

**identifikācijas Nr. RD DMV 2021/28**

**PUBLISKAIS PAKALPOJUMA LĪGUMS** **Nr. DMV-21- \_\_\_\_ -lī**

Par daudzdzīvokļu mājas Lielupes ielā 1 k-10, Rīgā, atjaunošanas projekta izstrādi un autoruzraudzību

|  |
| --- |
| *Dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums (Šī atsauce ir iekļaujama, ja līgums tiek parakstīts ar drošiem elektroniskajiem parakstiem)* |

**Rīgas domes Mājokļu un vides departaments**, (turpmāk tekstā – Pasūtītājs) direktora […] personā, kurš/a rīkojas saskaņā ar Rīgas domes 2011.gada 1.marta saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 2011.gada 18.janvāra nolikumu Nr.92 „Rīgas domes Mājokļu un vides departamenta nolikums”, no vienas puses un

**[…]** (turpmāk tekstā – Pakalpojuma sniedzējs), **[…]** personā, kurš/arīkojas uz […] pamata, (turpmāk tekstā – Izpildītājs), no otras puses, bet abi kopā turpmāk tekstā – Puses, un katrs atsevišķi – Puse, pamatojoties uz atklātā konkursa “Daudzdzīvokļu mājas Lielupes ielā 1 k-10, Rīgā, atjaunošanas projekta izstrāde” (identifikācijas Nr. RD DMV 2021/28) rezultātiem un Izpildītāja iesniegto piedāvājumu, savstarpēji vienojoties, bez viltus, maldības un spaidiem noslēdz šādu līgumu:

1. **Līguma priekšmets**
	1. **Pasūtītājs uzdod, bet Pakalpojuma sniedzējs apņemas izstrādāt daudzdzīvokļu mājas Lielupes ielā 1 k-10, Rīgā, atjaunošanas projektu un autoruzraudzību (turpmāk tekstā - Darbs), atbilstoši normatīvajiem aktiem un šī līguma noteikumiem.**
	2. Šī līguma 1.1.apakšpunktā noteiktais Darbs izpildāms saskaņā ar:
* **pielikumu Nr.1** – „Tehniskā specifikācija”;
* **pielikumu Nr.2** – “Finanšu piedāvājums”;
* **pielikumu Nr**.**3 –** “Darba veikšanas kalendārais grafiks”;
* **pielikumu Nr**.**4** – “Atklātā konkursa nolikums”;
* **pielikumu Nr.5 –** “\_\_\_\_\_\_\_\_\_\_\_\_\_\_\_\_\_\_”;

kas ir šī līguma neatņemamas sastāvdaļas.

1. **Pakalpojuma sniedzēja pienākumi un tiesības**
	1. Pakalpojuma sniedzējs uzņemas veikt sekojošus pienākumus:
		1. izstrādāt Darbu saskaņā ar šī līguma pielikumu Nr.1 “Tehniskā specifikācija”, ievērojot šī līguma, Latvijas Republikas būvnormatīvu un citu Latvijas Republikas normatīvo aktu prasības. Pakalpojuma sniedzējs, parakstot šo līgumu, atzīst, ka šī līguma pielikums Nr.1 “Tehniskā specifikācija” ir skaidrs un ka tās prasības var īstenot atbilstoši šī līguma noteikumiem, nepārkāpjot Latvijas Republikas normatīvo aktu prasības. Pakalpojuma sniedzējs ir tiesīgs atkāpties no šī līguma pielikumā Nr.1 “Tehniskā specifikācija” noteiktajām prasībām tikai ar Pasūtītāja rakstisku piekrišanu;
		2. nodrošināt, ka Darbu veikšanā tiks iesaistīti tikai kvalificēti atklātā konkursa “Daudzdzīvokļu mājas Lielupes ielā 1 k-10, Rīgā, atjaunošanas projekta izstrāde” (identifikācijas Nr. RD DMV 2021/28) nolikuma dokumentācijā noteiktajām prasībām atbilstoši speciālisti, kuriem ir visas nepieciešamās atļaujas/ sertifikāti/ licences, ja tādas nepieciešamas saskaņā ar normatīvajiem aktiem, un pieredze attiecīgā darba veikšanā;
		3. nekavējoties novērš Pasūtītāja norādītās Darba nepilnības;
		4. ja projekta realizācijas laikā tiek konstatēti papildu darbi, ko Pakalpojuma sniedzējs varēja konstatēt Darba sagatavošanas laikā, bet nav tos paredzējis, tas nes atbildību par Pasūtītājam nodarītajiem zaudējumiem;
		5. ievēro un pilda Pasūtītāja likumīgās prasības;
		6. atļauj Pasūtītājam pēc Darba nodošanas un pieņemšanas akta abpusējas parakstīšanas, nesaskaņojot ar Pakalpojuma sniedzēju, veikt jebkādus pārveidojumus, grozījumus un papildinājumus projektā;
		7. pirms projekta iesniegšanas Rīgas pilsētas būvvaldē (*vai saistību un tiesību pārņēmējam*), izstrādāto projektu saskaņo ar Pasūtītāju. Pasūtītājs 10 (desmit) darba dienu laikā no projekta saņemšanas dienas to rakstiski saskaņo vai arī nosūta Pakalpojuma sniedzējam motivētu atteikumu, saskaņot projektu. Pakalpojuma sniedzējs novērš visus atteikumā minētos projekta trūkumus Pasūtītāja norādītajā termiņā;
		8. pēc visa Darba pabeigšanas, nodot veikto Darbu Pasūtītājam, sastādot par to attiecīgu Darba pieņemšanas aktu par faktiski izpildīto Darbu saskaņā ar šī līguma noteikumiem;
		9. izpildīt citus šajā līgumā paredzētos noteikumus un pienākumus.
	2. Pakalpojuma sniedzējam veicot autoruzraudzību ir pienākums:
		1. saskaņojot ar Pasūtītāju, veikt izmaiņas projekta dokumentācijā;
		2. normatīvajos aktos noteiktajos gadījumos saskaņot ar Rīgas pilsētas būvvaldi (*vai saistību un tiesību pārņēmēju*) projekta dokumentācijā veiktās izmaiņas;
		3. 2 (divu) darba dienu laikā no dokumentu saņemšanas dienas izskatīt un saskaņot iesniegto dokumentāciju par izmaiņu veikšanu darbu apjomos (darbu izmaiņu akts) un materiālu apstiprināšanu un nomaiņu (materiālu apstiprināšanas forma) vai minētajā termiņā sniegt rakstisku motivētu atteikumu;
		4. pēc Pasūtītāja norādījuma veikt būvniecību jomu regulējošajos normatīvajos aktos noteiktās autoruzrauga tiesības;
		5. izpildīt citus spēkā esošos normatīvajos aktos noteiktos autoruzrauga pienākumus un izmantot spēkā esošos normatīvos aktos noteiktās tiesības.
	3. Pakalpojuma sniedzējs apņemas:
		1. veikt Darba izpildi šajā līgumā paredzētajā termiņā, apjomā un kvalitātē. Ja Pasūtītājs konstatē Darbā trūkumus, tad Pakalpojuma sniedzējam tie jānovērš par saviem finanšu līdzekļiem, un šo līdzekļu piedziņu Pakalpojuma sniedzējs nevar vērst pret Pasūtītāju vai prasīt atlīdzināt šos izdevumus;
		2. uzņemties atbildību par zaudējumiem, kuri radušies Pasūtītājam un/vai trešajai personai jebkāda iemesla (izņemot nepārvaramās varas apstākļus un Pasūtītāja prettiesiski rīcību) un/vai jebkādas Pakalpojuma sniedzēja rīcības dēļ, t.sk. arī par zaudējumiem, kuri ir nodarīti sakarā ar šī līguma noteikumu pārkāpumu;
		3. brīdināt Pasūtītāju pirms konkrēto darbu sākuma par šajā līgumā neparedzētiem apstākļiem, kas var ietekmēt Darba izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā punktā paredzētajās situācijās;
		4. Izpildot šo līgumu, Pakalpojuma sniedzējam ir pienākums ievērot stingru konfidencialitāti saņemtajā informācijā, kas tam ir kļuvusi zināma, izpildot savas saistības šī līguma darbības laikā, un veikt visus iespējamos pasākumus šādas informācijas neizpaušanai.
		5. pēc Pasūtītāja pieprasījuma sniegt informāciju par Darba izpildes gaitu.
	4. **Pakalpojuma sniedzējam šī līguma izpildes nodrošinājums - kredītiestādes vai apdrošināšanas sabiedrības neatsaucamu beznosacījumu garantija – 4000.00 EUR (četri tūkstoši euro un 00 centi) apmērā ir jāiesniedz ne vēlāk kā 5 (piecu) darba dienu laikā pēc šī līguma noslēgšanas, saskaņā ar atklātā konkursa “Daudzdzīvokļu mājas Lielupes ielā 1 k-10, Rīgā, atjaunošanas projekta izstrāde” (identifikācijas Nr. RD DMV 2021/28) nolikuma 6.1.apakšpunktu un minētā nolikuma pielikumu Nr.7. Gadījumā, ja šī saistība netiks izpildīta, Pasūtītājs būs tiesīgs pieprasīt atklātā konkursa atklātā konkursa “Daudzdzīvokļu mājas Lielupes ielā 1 k-10, Rīgā, atjaunošanas projekta izstrāde” (identifikācijas Nr. RD DMV 2021/28) nolikuma 4.1.5.apakšpunktā minēto piedāvājuma nodrošinājumu – 1500.00 EUR (viens tūkstotis pieci simti euro, 00 centi) par šīs saistības neizpildi.** Pakalpojuma sniedzējam ir pienākums nodrošināt, lai šī līguma izpildes garantija būtu spēkā līdz projekta (Darba) nodošanas un pieņemšanas akta parakstīšanai.
	5. Pakalpojuma sniedzējamnav tiesības prasīt papildu samaksu no Pasūtītāja, ja šī līguma izpildes laikā tiek konstatēts, ka Pakalpojuma sniedzējs nav iekļāvis visus nepieciešamos darbus un/vai materiālus un/vai izmaksas, saskaņā ar tehnisko kļūdījies Darbu cenās, nav piedāvājis cenu par visu Darbu apjomu, kas nepieciešams Darbu pilnīgai pabeigšanai. Šajā punktā minētās papildu izmaksas, kas nepieciešamas, lai veiktu visus nepieciešamos darbus tādā apjomā un kvalitātē, lai pilnā apmērā izpildītu Darbus, sedz Pakalpojuma sniedzējs.
	6. Pakalpojuma sniedzējam nav tiesības prasīt papildu samaksu no Pasūtītāja, ja šī līguma izpildes laikā Pasūtītāja prasībās tiek konstatēta kļūda, kuru bija iespējams konstatēt pirms šī līguma noslēgšanas, pārbaudot Pasūtītāja prasības ar pienācīgu rūpību, kādu pamatoti varētu sagaidīt no Pakalpojuma sniedzēja, kā attiecīgās nozares profesionāļa.
	7. Pakalpojuma sniedzējam ir tiesības pieprasīt no Pasūtītāja tā rīcībā esošo informāciju par Darba izvirzītajām prasībām, kā arī visu citu dokumentāciju šī līguma izpildei, kas ir Pasūtītāja rīcībā un nepieciešama šī līguma izpildes nodrošināšanai, un kuru saskaņā ar šo līgumu Pakalpojuma sniedzējam nav pienākums izstrādāt un/vai saņemt pašam.
2. **Pasūtītāja pienākumi un tiesības**
	1. Pasūtītājs nodrošina Pasūtītāja pārstāvja klātbūtni Darba procesā radušos jautājumu risināšanai.
	2. Pasūtītājs apņemas šī līguma darbības laikā pēc Pakalpojuma sniedzēja rakstiska pieprasījuma sniegt Pakalpojuma sniedzējam Darba kvalitatīvai izpildei visu savā rīcībā esošo informāciju par Darbu un ar to saistītajiem apstākļiem.
	3. Pasūtītājs pēc Darba pabeigšanas apņemas savlaicīgi tos pieņemt no Pakalpojuma sniedzēja šajā līgumā noteiktajā kārtībā.
	4. Pasūtītājs apņemas veikt samaksu par kvalitatīvi un laikā veiktu Darbu šajā līgumā noteiktajos termiņos un kārtībā.
	5. Pasūtītājs nav atbildīgs par zaudējumiem, kas var rasties (radušies) trešajai personai jebkāda iemesla un/vai jebkādas Pakalpojuma sniedzēja rīcības dēļ, t.sk. arī ja Pakalpojuma sniedzējs neievēro šī līguma noteikumus, šī līguma darbības laikā.
	6. Pasūtītājam ir tiesības kontrolēt šī līguma izpildes gaitu un pieprasīt no Pakalpojuma sniedzēja kontroles veikšanai nepieciešamo informāciju.
	7. Projektēšanas darbu izpildes laikā Pasūtītājam ir tiesības sniegt precizējumus un papildinājumus būvniecības ieceres dokumentācijai noteiktajās prasībās, ja tas būtiski nemaina kopējo projektēšanas darbu gaitu. Pakalpojuma sniedzējam Pasūtītāja sniegtie precizējumi un papildinājumi ir saistoši.
	8. Pasūtītājs rakstiski informē Pakalpojuma sniedzēju par to, ka ir noslēgts būvniecības līgums par daudzdzīvokļu mājas Lielupes ielā 1 k-10, Rīgā, atjaunošanas darbiem un Pakalpojuma sniedzējam ir jāsāk veikt autoruzraudzība.
	9. Pasūtītāja tiesības:
		1. Iesniegt Pakalpojuma sniedzējampretenzijas par trūkumiem projekta dokumentācijā pēc projekta dokumentācijas pieņemšanas no Pakalpojuma sniedzēja. Pasūtītāja iesniegtās pretenzijas Pakalpojuma sniedzējam ir saistošas;
		2. pieaicināt ekspertus projekta dokumentācijas ekspertīzes veikšanai;
		3. pieprasīt sniegt detalizētu skaidrojumu par projekta dokumentācijas paredzēto risinājumu realizāciju;
		4. pieprasīt veikt izmaiņas projekta dokumentācijā;
		5. apturēt šī līguma izpildi jebkurā brīdī, ja tam ir pamatots iemesls.
3. **Samaksa, darba pieņemšanas un norēķinu kārtība**
	1. Atlīdzības samaksu par šajā līgumā paveikto Darbu veic dalīti:
		1. **Atlīdzība par būvprojekta izstrādi tiek noteikta kā līgumcena** – **\_\_\_\_\_\_\_\_\_\_\_ EUR** (\_\_\_\_\_\_\_\_\_\_ *euro* un \_\_\_\_\_\_\_\_ centi) un PVN 21% - **\_\_\_\_\_\_\_\_\_\_\_ EUR** (\_\_\_\_\_\_\_\_\_\_ *euro* un \_\_\_\_\_\_\_\_ centi),kopā (t.sk. PVN 21%) **– \_\_\_\_\_\_\_\_\_\_\_ EUR** (\_\_\_\_\_\_\_\_\_\_ *euro* un \_\_\_\_\_\_\_\_ centi) . Līgumcenā iekļautas visas izmaksas, kas saistītas ar šī līguma izpildi. Avanss nav paredzēts.
		2. **Atlīdzība par autoruzraudzību tiek noteikta kā līgumcena** – **\_\_\_\_\_\_\_\_\_\_\_ EUR** (\_\_\_\_\_\_\_\_\_\_ *euro* un \_\_\_\_\_\_\_\_ centi) un PVN 21% - **\_\_\_\_\_\_\_\_\_\_\_ EUR** (\_\_\_\_\_\_\_\_\_\_ *euro* un \_\_\_\_\_\_\_\_ centi),kopā (t.sk. PVN 21%) **– \_\_\_\_\_\_\_\_\_\_\_ EUR** (\_\_\_\_\_\_\_\_\_\_ *euro* un \_\_\_\_\_\_\_\_ centi). Līgumcenā iekļautas visas izmaksas, kas saistītas ar šī līguma izpildi. Avanss nav paredzēts. ***Šajā punktā paredzētā atlīdzība tiek izmaksāta tikai pie nosacījuma, ja Pasūtītājs būs noslēdzis būvniecības līgumu par daudzdzīvokļu mājas Lielupes ielā 1 k-10, Rīgā, atjaunošanas darbiem.***
	2. Darba pieņemšanas un apmaksas kārtība:
		1. Pasūtītājs par izpildītā Darba pieņemšanu paraksta attiecīgus Darba nodošanas pieņemšanas aktus par katru Darbu atsevišķi, tas ir, viens Darba nodošanas un pieņemšanas akts par būvprojekta izstrādi un otrs Darba nodošanas un pieņemšanas akts par autoruzraudzību;
		2. Pasūtītāja apstiprinātais Darba nodošanas un pieņemšanas akts ir pamatojums Pakalpojuma sniedzēja rēķina iesniegšanai par Darba samaksu;
		3. Pasūtītājs nodrošina apmaksu Pakalpojuma sniedzējam par izpildīto Darbu pēc Pušu parakstītā Darba nodošanas un pieņemšanas akta par paveikto Darbu un uz tā pamata izrakstītā maksājuma dokumenta (rēķina) saņemšanas no Pakalpojuma sniedzēja;
		4. Pakalpojuma sniedzējam samaksa par izpildīto Darbu tiek nodrošināta 21 (divdesmit vienas) kalendārās dienas laikā pēc maksājuma dokumenta (rēķina) saņemšanas Pasūtītāja grāmatvedībā.
		5. Samaksu par izpildīto Darbu izdara, pārskaitot naudas līdzekļus Pakalpojuma sniedzēja bankas norēķinu kontā. Pierādījums attiecīgu norēķinu (samaksas) veikšanai, saskaņā ar šo līgumu, ir maksājuma uzdevums ar bankas atzīmi par atbilstošas naudas summas pārskaitīšanu uz Pakalpojuma sniedzēja bankas kontu.
	3. Nekvalitatīvi veikts Darbs netiek apmaksāts, un trūkumi Darbā, kas var tikt atklāti arī pēc Darba izpildes visā garantijas laikā, kā arī zaudējumi, kas radušies Pasūtītājam vai trešajai personai pieļauto Darba trūkumu rezultātā, Pakalpojuma sniedzējam jānovērš ne vēlāk kā viena mēneša laikā no trūkumu konstatēšanas brīža par saviem finanšu līdzekļiem, un šo līdzekļu piedziņu Pakalpojuma sniedzējs nevar vērst pret Pasūtītāju. Trūkumu Darbā novēršanas termiņa neievērošana tiek kompensēta no Pakalpojuma sniedzēja ar līgumsodu 0,1% apmērā no Darba kopējās līgumcenas par katru nokavēto dienu, bet ne vairāk kā 10% no līgumcenas. Līgumsoda samaksa neatbrīvo no pienākuma pienācīgi novērst trūkumus Darbā.
	4. Jebkura šajā līgumā noteiktā līgumsoda samaksa neatbrīvo Puses no to saistību pilnīgas izpildes.
	5. Ja Darba izpildes laikā rodas situācijas, kad šī līguma 1.1.apakšpunktā noteiktais izpildāmā Darba apjoms faktiski ir mazāks vai lielāks, Pusēm ir pienākums, savstarpēji vienojoties, veikt atbilstošu līgumcenas korekciju.
	6. Rēķina formāts un iesniegšanas kārtība:
		1. Pakalpojuma sniedzējs sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
		2. Elektroniskos rēķinus apmaksai Pakalpojuma sniedzējs iesniedz Pasūtītājam, izvēloties vienu no sekojošiem rēķina piegādes kanāliem:
			1. izveido programmatūru datu apmaiņai starp Pakalpojuma sniedzēja norēķinu sistēmu un pašvaldības vienoto informācijas sistēmu;
			2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
			3. izmanto Web formas portālā www.eriga.lv, sadaļā „Rēķinu iesniegšana” manuālai rēķinu ievadei.
		3. Šajā līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
		4. Elektroniskā rēķina apmaksas termiņš ir 21 (divdesmit vienas) kalendārās dienas laikā no dienas, kad Pakalpojuma sniedzējs iesniedzis Pasūtītājam elektronisku rēķinu, atbilstoši portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
		5. Elektroniskā rēķina apmaksas termiņu skaita no dienas, kad Pakalpojuma sniedzējs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Pakalpojuma sniedzējs ir iesniedzis pareizi, atbilstoši šī līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai;
		6. Pakalpojuma sniedzējam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam;
		7. Ja Pakalpojuma sniedzējs ir iesniedzis nepareizi aizpildītu un/vai šī līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Pakalpojuma sniedzējam ir pienākums iesniegt atkārtoti pareizi un šī līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Pakalpojuma sniedzējs ir iesniedzis atkārtoto elektronisko rēķinu.
4. **Līguma izpildes termiņš, līgumsods un līguma pārtraukšanas kārtība**
	1. **Šajā līgumā Pakalpojuma sniedzējam paredzētā:**
		1. **Darba - būvprojekta izstrādei un saskaņošanai Rīgas pilsētas būvvaldē (*vai saistību un tiesību pārņēmējs*) ir 5 (pieci) mēneši no šī līguma spēkā stāšanās brīža**
		2. **Darba – autoruzraudzībai ir** no būvdarbu uzsākšanas brīža līdz būvdarbu pabeigšanai un nodošanai ekspluatācijā.
	2. Šis līgums stājas spēkā pēc tā abpusējas parakstīšanas un reģistrēšanas Rīgas domes Vienotās informācijas sistēmas lietojumprogrammā “Līgumi 1”. Pasūtītājs informē Pakalpojuma sniedzēju par šī līguma reģistrēšanas dienu un reģistrēšanas numuru, nosūtot e-pastu uz šī līguma *\_\_\_.punktā* norādīto Pakalpojuma sniedzēja e-pastu.
	3. Darba izpildes termiņš uzskatāms par ievērotu, ja Pasūtītājs ar Darba nodošanas un pieņemšanas aktu pieņēmis paveikto Darbu līdz šī līguma 5.1.1 un 5.1.2. apakšpunktā noteiktajam termiņam.
	4. Šajā līgumā noteikto termiņu neievērošana tiek kompensēta ar līgumsodu no vainīgās Puses 0,1 % apmērā no kopējās līgumcenas par katru nokavēto dienu, bet ne vairāk kā 10 % no šī līguma 4.1.1.apakšpunktā (projektēšana) vai 4.1.2.apakšpunktā (autoruzraudzība) noteiktās līgumcenas. Līgumsoda apmērs tiek piemērots atkarībā no tā, kurā stadijā ir līguma izpilde. Pasūtītājam ir tiesības līgumsoda piemērošanas gadījumā bezstrīdus kārtībā ieturēt līgumsoda summu no Pakalpojuma sniedzējam izmaksājamās atlīdzības. Līgumsoda samaksa neatbrīvo Puses no pienākuma pienācīgi izpildīt saistību.
	5. Ja nokavēts kāds no šī līgumā noteiktajiem termiņiem, līgumsods tiek aprēķināts par periodu, kas sākas nākamajā dienā pēc šajā līgumā noteiktā saistību izpildes termiņa un ietver dienu, kurā saistības izpildītas.
	6. Darba izpildes termiņš neparedzēto apstākļu iestāšanās gadījumā, ja tie Pakalpojumu sniedzējam pamatoti traucē šajā līgumā paredzētā Darba izpildes termiņa ievērošanu, pagarināms Pusēm par to savstarpēji vienojoties.
	7. Šī līguma termiņa beigas neietekmē Pušu atbildības pienākumu, proti, atbildība par šī līguma pārkāpumiem var iestāties arī pēc šī līguma darbības (izpildes termiņa) beigām.
	8. Puses nekavējoties, bet ne vēlāk kā trīs darba dienu laikā no šādu apstākļu konstatēšanas dienas, informē viens otru, ja:
		1. starp šī līguma dokumentiem ir pretrunas;
		2. šī līguma dokumentos sniegtie dati atšķiras no reālajiem apstākļiem;
		3. šī līguma dokumenti ir nepilnīgi vai kļūdaini;
		4. ir mainījušies šī līguma izpildei nozīmīgi apstākļi vai radušies jauni.
	9. Puses piecu darba dienu laikā rakstveidā informē viena otru par apstākļiem (izmaiņām), kuri var ietekmēt šī līguma būtiskos noteikumus. Ja Pakalpojuma sniedzējs 14 (četrpadsmit) kalendāra dienu laikā no dienas, kad viņam ir kļuvuši zināmi apstākļi, kas ļauj prasīt šī līguma izpildes pagarinājumu, nav iesniedzis Pasūtītājam motivētu pamatojumu, Pakalpojuma sniedzējs zaudē tiesības uz termiņa pagarinājumu.
	10. Šī līguma līgumcenas grozījumi ir pieļaujami, ja šī līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nepārsniedz saskaņā ar Publisko iepirkumu likuma 8.panta noteiktās līgumcenu robežas;
	11. Pasūtītājs ir tiesīgs vienpusīgi lauzt šo līgumu pirms termiņa, rakstiski brīdinot otro Pusi vismaz 14 (četrpadsmit) kalendārās dienas iepriekš, ja Pakalpojuma sniedzējs:
		1. atkārtoti un/vai nepamatoti nepilda savus šajā līgumā noteiktos pienākumus;
		2. veic darbu neatbilstoši norādītajam Darba uzdevumam, piedāvājumam vai šī līguma noteikumiem;
		3. savus tiešos pienākumus nodevis ar Pasūtītāju rakstiski nesaskaņotam apakšuzņēmējam;
		4. bez Pasūtītāja rakstiskas piekrišanas veicis piesaistītā personāla nomaiņu;
		5. ir atzīts par maksātnespējīgu vai ierosināts Pakalpojuma sniedzēja tiesiskās aizsardzības process.;
		6. Darba izpildes termiņa kavējums pārsniedz 10 (desmit) darba dienas;
		7. neievēro Latvijas Republikas būvnormatīvu vai normatīvo aktu prasības;
		8. nevar izpildīt šo līgumu tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1panta trešā daļa);
		9. ir vairākkārtīgi piemērots šajā līgumā noteiktais līgumsods.
	12. Pasūtītājs neatlīdzina Pakalpojuma sniedzējam zaudējumus, kas radušies, Pasūtītājam izmantojot savas šī līguma 5.11. apakšpunktā noteiktās tiesības, kā arī Pasūtītājs ir tiesīgs neapmaksāt jau paveikto Darbu, ja šis līgums ir lauzts, pamatojoties uz šī līguma 5.11. apakšpunktu.
	13. Ja Pasūtītājs nokavē maksājumu par vairāk nekā 10 (desmit) dienām, Pakalpojuma sniedzējs var vienpusēji atkāpties no šī līguma – ar nosacījumu, ka Pasūtītājs 10 (desmit) dienu laikā no attiecīga Pakalpojuma sniedzēja paziņojuma saņemšanas dienas nav veicis maksājumu Pakalpojuma sniedzējam.
	14. Šis līgums var tikt izbeigts tikai šajā līgumā noteiktajā kārtībā, vai Pusēm savstarpēji rakstveidā vienojoties.
	15. Pakalpojuma sniedzējs ir tiesīgs vienpusīgi lauzt šo līgumu pirms termiņa, rakstiski brīdinot otro Pusi vismaz 20 (divdesmit) kalendārās dienas iepriekš, ja Pasūtītājs atkārtoti un/vai nepamatoti nepilda savus šajā līgumā noteiktos pienākumus.
	16. Šo līgumu var papildināt, grozīt vai pārtraukt, Pasūtītājam un Izpildītājam savstarpēji vienojoties, ievērojot Publisko iepirkumu likuma 61.panta noteikumus.
	17. Jebkurus šī līguma grozījumus vai papildinājumus Puses noformē rakstveidā, un tie kļūst par šī līguma neatņemamām sastāvdaļām.
	18. Šī līguma grozījumi ir pieļaujami, ja tie nemaina šī līguma vispārējo raksturu (veidu un iepirkuma procedūras dokumentos noteikto mērķi) un atbilst vienam no šādiem gadījumiem:
		1. grozījumi ir nebūtiski;
		2. grozījumi ir būtiski un tiek izdarīti tikai šī līguma 5.19.apakšpunktā minētajos gadījumos;
		3. grozījumi tiek izdarīti šī līguma 5.20.apakšpunktā minētajā gadījumā neatkarīgi no tā, vai tie ir būtiski vai nebūtiski.
	19. Šī līguma grozījumi ir būtiski jebkurā no šādiem gadījumiem:
		1. grozītie šī līguma noteikumi, ja tie būtu bijuši paredzēti atklātā konkursa (iepirkuma identifikācijas numurs RD DMV 2021/28) dokumentos, pieļautu atšķirīgu piedāvājumu iesniegšanu vai citu kandidātu un pretendentu dalību vai izvēli iepirkuma procedūrā;
		2. ekonomiskais līdzsvars (piemēram, risku sadalījums un tos kompensējošie līdzekļi), ko paredz šis līgums, tiek mainīts atklātā konkursa (iepirkuma identifikācijas numurs RD DMV 2021/28) uzvarētāja – Pakalpojuma sniedzēja interesēs;
		3. Šī līguma priekšmetā ietver pakalpojumus, ko neparedz sākotnēji noslēgtais pakalpojuma līgums (šis līgums);
		4. Pakalpojuma sniedzēju aizstāj ar citu Pakalpojuma sniedzēju.
	20. Būtiski šī līguma grozījumi ir pieļaujami šādos gadījumos:
		1. atklātā konkursa (iepirkuma identifikācijas numurs RD DMV 2021/28) dokumenti un šis līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem šī līguma izpildes aspektiem;
		2. Pasūtītājam ir nepieciešami papildu pakalpojumi, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem, vai piegādātāja maiņa radītu ievērojamas grūtības;
		3. Šī līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
		4. Pakalpojuma sniedzēju aizstāj ar citu Pakalpojuma sniedzēju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis Izpildītājs atbilst paziņojumā par līgumu vai atklātā konkursa (iepirkuma identifikācijas numurs RD DMV 2021/28) dokumentos noteiktajām kvalifikācijas prasībām, un uz to neattiecas Publisko iepirkumu likuma 42.panta pirmajā daļā paredzētie izslēgšanas noteikumi, kā arī tie Publisko iepirkumu likuma 42.panta otrajā daļā paredzētie izslēgšanas noteikumi, kurus Pasūtītājs sākotnēji ietvēris paziņojumā par līgumu vai atklātā konkursa (iepirkuma identifikācijas numurs RD DMV 2021/28) dokumentos.
	21. Puses var veikt būtiskus šī līguma grozījumus, kuru veikšana ir pieļaujama saskaņā ar Publisko iepirkumu likuma 61.pantu, ja šī līguma izpildes gaitā radusies un iepriekš objektīvi neparedzama nepieciešamība:
		1. izslēgt Darbus, kas sākotnēji tika iekļauti tehniskajā specifikācijā, bet kuru apjoms ir samazinājies, piemēram, nepilnību dēļ tehniskajā specifikācijā;
		2. iekļaut Darbus, tajā skaitā tādus, kas jau sākotnēji tika iekļauti tehniskajā specifikācijā, bet kuru apjoms ir palielinājies, piemēram, nepilnību dēļ tehniskajā specifikācijā. Šādu Darbu izmaksas var tik segtas papildus šī līguma pamatsummai, neveicot jaunu iepirkumu;
	22. Šī līguma līgumcenas grozījumi ir pieļaujami, ja šī līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nepārsniedz:
		1. saskaņā ar Publisko iepirkumu likuma 8.panta noteiktās līgumcenu robežas;
		2. 10 % (desmit procentus) no sākotnējās šī līguma līgumcenas.
5. **Autortiesības**
	1. Pasūtītājam ar šo līgumu un bez papildus atlīdzības tiek nodotas Pakalpojuma sniedzēja kā autora Autortiesību likuma 15.pantā norādītās esošās un nākamās mantiskās tiesības brīvas no trešo personu prasījumiem (t.sk., Pakalpojuma sniedzējs apliecina, ka Pakalpojuma sniedzējs un tā *apakšuzņēmēji* *(ja tādi ir piesaistīti šī līguma izpildē)* šī līguma izpildē nav pārkāpuši autortiesības un intelektuālā īpašuma tiesības reglamentējošo normatīvo aktu prasības) attiecībā uz saskaņā ar šī līguma radīto dokumentāciju, Darbu ietvaros sagatavoto dokumentāciju vai citiem materiālajiem objektiem un no tiem izrietošajiem autordarbiem (turpmāk - Autortiesību objekti), ja saskaņā ar Autortiesību likumu tie ir aizsargājamie darbi. Minētās tiesības Pasūtītājs ir tiesīgs atsavināt citām personām. Visu autora mantisko tiesību kopums un īpašuma tiesības pilnībā uz Autortiesību objektiem (jebkuru to daļu) pāriet Pasūtītājam brīdī, kad Pasūtītājs ir veicis apmaksu par projekta izstrādi (jebkuru to daļu) izpildi vai daļēju atlīdzības izmaksu, ja no Pakalpojuma sniedzējam izmaksājamās atlīdzības saskaņā ar šī līguma noteikumiem ir ieturēts līgumsods, izmaksas un zaudējumi (ja Pasūtītājs ir veicis līgumsoda, izmaksu un zaudējumu ieturējumu no Pakalpojuma sniedzējam izmaksājamās atlīdzības, autora mantisko tiesību kopums un īpašuma tiesības pilnībā saskaņā ar šo līgumu uz radīto autortiesību objektiem (jebkuru tā daļu) pāriet Pasūtītājam brīdī, kad Pasūtītājs ir veicis Pakalpojuma sniedzējam izmaksājamās atlīdzības apmaksu tādā apmērā, kas atbilst atlīdzībai, no kuras ieturēts aprēķinātais līgumsods, izmaksas un zaudējumi). Pirms visu autora mantisko tiesību kopuma un īpašuma tiesību uz Autortiesību objektiem (jebkuru to daļu) pilnīgas pārejas Pasūtītājam ir tiesības Autortiesību objektus izmantot publisko iepirkumu procedūru ietvaros un tehniskajā specifikācijā norādītajos gadījumos.
	2. Pakalpojuma sniedzējs garantē, ka netiks izmantotas Autortiesību likuma 14.panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14.panta pirmās daļas 2.punkts), darba atsaukšanu (14.panta pirmās daļas 3.punkts), uz darba neaizskaramību (14.panta pirmās daļas 5.punkts) un pretdarbību (14.panta pirmās daļas 6.punkts).
	3. Pasūtītājs iegūst visas tiesības detalizēt, izmainīt, pārveidot, grozīt un papildināt Autortiesību objektus vai tā daļas, izmantot tos jaunu darbu radīšanai un pielāgot savām vajadzībām un šādām darbībām jebkurā gadījumā nav nepieciešama atsevišķa Pakalpojuma sniedzēja piekrišana.
	4. Izstrādājot projekta dokumentāciju, Pakalpojuma sniedzējam ir pienākums nepieļaut citu autortiesību subjektu personisko vai mantisko tiesību aizskaršanu, kā arī prettiesiski iegūtu autortiesību objektu izmantošanu. Pakalpojuma sniedzējs ir pilnībā atbildīgs par trešo personu autortiesību pārkāpumiem. Pakalpojuma sniedzējs nodrošina, ka tas no projekta dokumentācijas autoriem un jebkurām citām dokumentācijas izstrādē iesaistītām personām saņem visas atļaujas un tiesības, kas nepieciešamas, lai nodotu Pasūtītājam šī līgumā noteiktās tiesības un uzturētu tās spēkā. Pasūtītājs ir tiesīgs pieprasīt Pakalpojuma sniedzējam uzrādīt dokumentus, kas apliecina projekta autoru un jebkuru citu dokumentācijas izstrādē iesaistīto personu atļauju un tiesību saņemšanu, un Pakalpojuma sniedzējam ir pienākums pēc Pasūtītāja pieprasījuma tos iesniegt.
	5. Pakalpojuma sniedzējs apņemas bez Pasūtītāja rakstiskas atļaujas nenodot trešajām personām, kā arī neizmantot trešo personu labā Autortiesību objektus.
	6. Ievērojot iepriekšminēto, jebkuri turpmākie projekta labojumi, pārveides vai jebkuras citas izmaiņas, ko projektā veiks Pasūtītājs vai trešā persona, neveidos Pakalpojuma sniedzēja un tā piesaistīto autoru intelektuālā īpašuma tiesību pārkāpumu.
	7. Puses vienojas, ka Pakalpojuma sniedzēja rīcība, kas atbilst kādam no šī līguma 5.11.punktā noteiktajiem gadījumiem, ir atzīstama par atteikšanos no autoruzraudzības veikšanas, un tādejādi Pasūtītājam ir tiesības nodot autoruzraudzības veikšanu citam atbilstošās jomas speciālistam vai komersantam, kas nodarbina atbilstošas jomas speciālistu.
	8. Šī līguma 6. nodaļas noteikumiem nav laika ierobežojuma un uz to neattiecas šī līguma darbības termiņš.
6. **Personāls un apakšlīgumi**
	1. Pakalpojuma sniedzējs nav tiesīgs bez saskaņošanas ar Pasūtītāju veikt atklātā konkursa (iepirkuma identifikācijas numurs RD DMV 2021/28) piedāvājumā norādītā personāla un iesaistīt papildu apakšuzņēmējus šī līguma izpildē. Pasūtītājs var prasīt personāla viedokli par nomaiņas iemesliem. Pakalpojuma sniedzējam ir pienākums rakstiski saskaņot ar Pasūtītāju papildu personāla iesaistīšanu šī līguma izpildē.
	2. Pakalpojuma sniedzēja atklātā konkursa (iepirkuma identifikācijas numurs RD DMV 2021/28) piedāvājumā norādītā personāla nomaiņa pieļaujama tikai šī līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma šī līguma noteikumos norādītajos gadījumos un gadījumos, kad piedāvātais personāls neatbilst atklātā konkursa (iepirkuma identifikācijas numurs RD DMV 2021/28) dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot zemākās cenas piedāvājumu.
	3. Pasūtītājs pieņem lēmumu atļaut vai atteikt atklātā konkursa (iepirkuma identifikācijas numurs RD DMV 2021/28) izraudzītā Pakalpojuma sniedzēja personāla vai jaunu apakšuzņēmēju iesaistīšanu šīs līguma izpildē iespējami īsā laikā, bet ne vēlāk kā 5 (piecu) darba dienu laikā (norādot svarīgu iemelsu Pasūtītājs šo līguma termiņu var pagarināt līdz 10 (desmit) darba dienām) pēc tam, kad saņēmis visu informāciju un dokumentus, kas nepieciešami lēmuma pieņemšanai saistībā ar Pakalpojuma sniedzēja personāla un/vai apakšuzņēmēju nomaiņu.
	4. Puses veicot personāla un apakšuzņēmēja nomaiņu, ievēro Publisko iepirkumu likumā noteiktos nosacījumus.
7. **Nepārvarama vara**
	1. Puses tiek atbrīvotas no atbildības par šī līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju rakstura apstākļu rezultātā, kuru darbība sākusies pēc šī līguma noslēgšanas un kurus nevarēja iepriekš ne paredzēt ne novērst. Pie nepārvaramas varas vai ārkārtējas situācijas pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšanā un šādu normatīvo aktu stāšanās spēkā.
	2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama šī līguma saistību izpilde. Pēc otras Puses

pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

1. **Vispārīgie noteikumi**
	1. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī šīs Puses šī līguma izpildē iesaistīto trešo personu darbības vai bezdarbības, tajā skaitā rupjas neuzmanības, ļaunā nolūkā izdarīto darbību vai nolaidības rezultātā.
	2. Šis līgums stājas spēkā ar parakstīšanas brīdi un, saskaņā ar šī līguma 6.1. apakšpunktā noteikto, darbojas līdz Pusēm noteikto saistību pilnīgai izpildei.
	3. Šis līgums ir saistošs Pušu administratoriem, darbiniekiem un juridiskajiem tiesību pārņēmējiem.
	4. Šo līgumu var grozīt, apturēt uz noteiktu laiku vai pārtraukt tā darbību pēc Pušu savstarpējās vienošanās.
	5. Visi pielikumi, papildinājumi un grozījumi šim līgumam stājas spēkā tikai tad, ja tie noformēti rakstiski un tos parakstījušas abas šī līguma Puses vai to pilnvarotās personas.
	6. Šī līguma grozījumi (papildinājumi, izpildes termiņu izmaiņas u.c.) noformējami abām Pusēm rakstiski vienojoties, šim līgumam pievienojot papildvienošanos, kura ir neatņemama šī līguma sastāvdaļa.
	7. Visus jautājumus, kas nav atrunāti šajā līgumā, Puses risina, savstarpēji vienojoties, ievērojot spēkā esošo Latvijas Republikas normatīvu aktu prasības.
	8. Pušu strīdi tiek izskatīti savstarpēji vienojoties, bet, ja vienošanās netiek panākta – tiesā Latvijas Republikas spēkā esošajos normatīvajos aktos noteiktajā kārtībā.
	9. Pušu rekvizītu, juridiskās adreses vai kādas citas informācijas, kas var ietekmēt šajā līgumā paredzēto saistību izpildi, izmaiņu gadījumā attiecīgai Pusei 3 (trīs) darba dienu laikā rakstveidā jāpaziņo otrai Pusei par notikušām izmaiņām.
	10. Informācijas apmaiņa starp Pusēm notiek rakstveidā. Nekādas mutiskas vienošanās vai pieprasījumi netiks uzskatīti par saistošiem nevienai no Pusēm.
	11. Ja rakstveida informācija tiek sūtīta pa pastu, uzskatāms, ka informācija adresātam paziņota septītajā dienā pēc tās nodošanas pastā. Šaubu gadījumā Pusei, kura ir nosūtījusi informāciju, jāpierāda, kad sūtījums nodots pastā. Ja adresāts apgalvo, ka viņš pastā nodoto informāciju nav saņēmis, viņam šis apgalvojums jāpamato, minot ticamus iemeslus.
	12. Šis līgums un tā pielikumi sastādīti latviešu valodā uz **\_\_\_\_\_\_ (\_\_\_\_\_\_\_\_\_\_\_)** lapām **2 (divos**) eksemplāros, no kuriem viens glabājas pie Pakalpojuma sniedzēja, viens - pie Pasūtītāja, un abiem eksemplāriem ir vienāds juridisks spēks.
2. **Citi noteikumi**
	1. Pasūtītājs par pārstāvjiem šī līguma saistību izpildes uzraudzībai norīko Rīgas domes Mājokļu un vides departamenta \_\_\_\_\_\_\_\_\_\_\_\_\_\_\_\_ (tālrunis: \_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_).

Pasūtītāja pārstāvim ir tiesības, nepārkāpjot šī līguma robežas, risināt visus ar šī līguma izpildi saistītos operatīvos jautājumus, organizēt un kontrolēt šī līguma izpildes gaitu, tajā skaitā, bet ne tikai veikt komunikāciju ar Pakalpojuma sniedzēju, pieprasīt no Pakalpojuma sniedzēja informāciju, sniegt informāciju Pakalpojuma sniedzējam, nodrošināt ar šī līgumu saistītās dokumentācijas (nodošanu/ pieņemšanu, organizēt izpildīto Darbu pieņemšanu, dot norādījumus par šī līguma un Darbu izpildi, kā arī veikt citas darbības, kas saistītas ar pienācīgu šajā līgumā paredzēto saistību izpildi, bet viņa nav pilnvarota, izdarīt grozījumus un papildinājumus šajā līgumā, ieskaitot, grozīt šī līguma līgumcenu un/vai Darbu izpildes termiņus vai Darbu apjomus.

* 1. Pakalpojuma sniedzējs par atbildīgo šī līguma saistību izpildes organizēšanai un nodrošināšanai norīko \_\_\_\_\_\_\_\_\_\_\_\_\_\_\_\_\_\_\_ (tālrunis: \_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_).
	2. Pušu pārstāvji ir atbildīgi par Puses saistību izpildes nodrošināšanu, tai skaitā, par Darba pieņemšanas akta noformēšanu, iesniegšanu un parakstīšanu atbilstoši šī līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, parakstīšanu.

**11. Pušu rekvizīti un paraksti**

|  |  |
| --- | --- |
| *PASŪTĪTĀJS* | *PAKALPOJUMA SNIEDZĒJS* |
| **Rīgas domes Mājokļu un vides departaments**Brīvības ielā 49/53, Rīga, LV-1010Tālrunis: 67012453; fakss: 67012471e-pasts: dmv@riga.lv **Norēķinu rekvizīti:** Rīgas pilsētas pašvaldībaAdrese: Rātslaukums 1, Rīga, LV-1050NMR kods: 90011524360PVN reģ.Nr.: LV90011524360RD iestāde: *Mājokļu un vides departaments*RD iestādes adrese: *Brīvības iela 49/53, Rīga,* *LV-1010*RD iestādes kods: *209*Konta Nr. LV\_\_\_\_RIKO\_\_\_\_\_\_\_\_\_\_\_\_\_\_\_\_Luminor Bank AS Latvijas filiāleDirektors \_\_\_\_\_\_\_\_\_\_\_\_\_\_\_\_\_\_\_\_\_\_  z.v. |  |

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)
2. [↑](#footnote-ref-2)
3. Saskaņā ar Eiropas Komisijas (EK) regulas Nr.800/2008 1. Pielikuma definīciju Mikrouzņēmumu, mazo un vidējo uzņēmumu kategorijā ietilpst uzņēmumi, kam ir mazāk nekā 250 darbinieku un kuru gada apgrozījums nepārsniedz 50 miljonus euro, un/vai gada bilance kopumā nepārsniedz 43 miljonus euro. [↑](#footnote-ref-3)
4. Darbu aprakstā iekļautajām ziņām ir izsmeļoši jāapliecina speciālista pieredzes atbilstību iepirkuma nolikuma 4.1.apakšpunkta prasībām. [↑](#footnote-ref-4)